คนไทยแห่ใช้อินเทอร์เน็ตพุ่งทะลัก พีคสุดช่วงเที่ยงถึงห้าโมงเย็น
กสทช.เผยเดือน ก.พ.-มี.ค.2563 คนไทยใช้อินเทอร์เน็ตผ่านมือถือเพิ่มขึ้น 11.14 % ช่วงเวลาที่มีการใช้งานมากที่สุดคือ ช่วงเวลา 12.00-17.00น.เมื่อวันที่ 2 เม.ย.63 นายฐากรตัณฑสิทธิ์เลขาธิการคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ (กสทช.)แถลงข่าวผ่านเพจ กสทช. ด้วยวิธีการเฟซบุ๊กไลฟ์ เพื่อเว้นระยะห่างทางสังคม (SOCIAL DISTANCING) และอยู่บ้าน หยุดเชื้อเพื่อชาติ ว่า ผู้ให้บริการโทรศัพท์มือถือ 3 ราย ได้แก่ บริษัท แอดวานซ์ อินโฟร์ เซอร์วิส จำกัด (มหาชน) หรือเอไอเอส บริษัท ทรู มูฟ เอช ยูนิเวอร์แซล คอมมิวนิเคชั่น จำกัด และบริษัท ดีแทค ไตรเน็ต จำกัด ได้แจ้งให้กสทช.รับทราบว่า ปริมาณการใช้บริการอินเทอร์เน็ตผ่านมือถือในประเทศไทย ระหว่างเดือน ก.พ.-มี.ค.2563 ซึ่งพบว่า เดือนมี.ค. มีปริมาณการใช้อยู่ที่ 795236เทราไบต์เพิ่มขึ้น 11.14 % จากเดือนก.พ. ที่มีปริมาณการใช้อยู่ที่ 715509เทราไบต์ ส่วนการใช้งานอินเทอร์เน็ตประจำที่ หรืออินเทอร์เน็ตบ้าน ขณะนี้กสทช.ยังไม่มีข้อมูลการใช้แต่อย่างใดส่วนช่วงเวลาที่มีการใช้งานมากที่สุดคือ ช่วงเวลา 12.00-17.00น. ใช้งานเพิ่มขึ้น13 % ขณะที่ช่วงเวลาที่ใช้น้อยสุดคือ 20.00-21.00น.การใช้งาน 5% ส่วน ขณะเดียวกันมีการใช้งานเพิ่มมากสุดในวันธรรมดาตั้งแต่วันจันทร์ - ศุกร์ เพิ่มขึ้น 12 % ส่วนวันเสาร์-อาทิตย์ เพิ่มขึ้น 7%ทั้งนี้หากแยกเป็นรายค่ายมือถือ แบ่งเป็นดังนี้ เอไอเอส เดือนมี.ค. มีการใช้งาน 402000เทราไบต์เพิ่มขึ้น 12.29% จากเดือน ก.พ.มีการใช้งาน 358000เทราไบต์ ขณะที่ทรูมูฟเดือน มี.ค. 330000 เทราไบต์เพิ่มขึ้น 10% จากเดือน ก.พ. มีการใช้งาน 300000เทราไบต์ ส่วนดีแทค เดือนมี.ค. มีการใช้งาน 63236เทราไบต์เพิ่มขึ้น 9.95% จากเดือนก.พ. ที่มีการใช้งาน 57509เทราไบต์จากความต้องการใช้อินเทอร์เน็ตเพิ่มมากขึ้นนั้น กสทช.ได้กำชับให้ค่ายมือถือ ผู้ให้บริการอินเทอร์เน็ตทุกราย เตรียมความพร้อมของโครงข่าย เพื่อรองรับความต้องการที่สูงขึ้นในช่วงวิกฤติการแพร่ระบาดของไวรัสโควิด 19 ด้วยขณะที่นายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม (ดีอีเอส) กล่าวว่า หน่วยงานราชการลงทะเบียนการใช้แพลตฟอร์มทำงานจากที่บ้าน (Work From Home) ณ วันที่ 1 เม.ย. 2563 มีการลงทะเบียนทั้งสิ้น 865 หน่วยงาน ขอผ่านสำนักงานคณะกรรมการกิจการดิจิทัลเพื่อเศรษฐกิจและสังคมแห่งชาติ (สดช.) 796 หน่วยงาน ส่วนที่เหลือใช้แพลตฟอร์มต่างๆ โดยมีผู้ใช้แล้ว 682152 ราย.
กสทช.เผยเดือน ก.พ.-มี.ค.2563 คนไทยใช้อินเทอร์เน็ตเพิ่มขึ้น 11.14 % ช่วงเวลาที่มีการใช้งานมากที่สุด คือ ช่วงเวลา 12.00-17.00 น.
โควิด-19,กสทช.,ปริมาณการใช้อินเตอร์เน็ต,อินเตอร์เน็ตผ่านมือถือ,อินเตอร์เน็ตบนมือถือ,อินเทอร์เน็ต ,เล่นเน็ตมือถือ,ข่าวทั่วไป